Diari Oficial de la Generalitat Valenciana


Sumari del DOGV 2101, del 13-09-1993 (1993/829156)

ACORD de 17 d'agost de 1993, del Govern Valencià, pel qual declara la urgent ocupació dels Béns i drets subjectes a expedient d'expropiació forçosa de l'Ajuntament d'Alaquàs.
------------------------------------------------------------------------------------------------------------------------------------------------------------------------------

### Dades del document

Número de DOGV
:   2101

Data del DOGV
:   13-09-1993

Secció del DOGV
:   ALTRES DISPOSICIONS

Número del document
:   1993/829156


Data del document
:   17-08-1993

Organisme emissor
:   Conselleria d'Administració Pública

Tipus de document
:   Acord

Acord de 17 d'agost de 1993, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Alaquàs.  
El Govern Valencià, en la reunió del dia 17 d'agost de 1993, va adoptar l'acord següent:  
L'Ajuntament d'Alaquàs, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l?expedient d'expropiació forçosa per a l?execució del projecte del Centre Social Benager.  
Aquesta declaració d'urgent ocupació es justifica en la, necessitat de construir l?esmentat centre social, ateses la insuficiència i la precarietat dels locals destinats actualment al compliment d'aquesta funció, i també en la necessitat de no demorar la iniciació de les obres ja que això pot suposar la pèrdua de la subvenció de la Conselleria de Treball i Afers Socials.  
Sotmés l?expedient a informació pública, els afectats no han presentat reclamacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a expedient d'expropiació forçosa instruïts per l'Ajuntament d'Alaquàs per a l?execució del projecte del Centre Social Benager.  
Llista de béns afectats  
Finca núm. 1  
Finca registrada amb el núm. 11580 d'Alaquàs. En el registre apareix amb la següent descripció: urbana, una nau de només planta baixa, coberta d'uralita, amb una superfície de nou-cents cinquanta metres quadrats, dels quals cent pertanyen al pati descobert. Situació de la finca: carrer de Sant Josep, s/n, Alaquàs. Límits: enfront o nord, amb el carrer situat a la dreta segons s'entra, cosa del Sr. Honorato Causa i local del Sr. José González; esquerra, amb la sèquia de Benacher, i al fons, la resta de la finca matriu, d'on s'ha segregat aquesta que es descriu.  
Consta inscrita actualment a favor del Sr. Francisco Martínez Vargas, major d'edat, veí d'Alaquàs, c/ de Blasco Ibáñez, 16, 7a; amb DNI 32.603.234; pel títol d'adjudicació en pagament de guanys. Segons la inscripció 2a de la finca número 11938, que consta al foli 38, revers, del tom 2153, llibre 151 d'Alaquàs. La finca va estar adquirida per l'adjudicació que es féu en la liquidació de guanys formalitzada amb la seua esposa, Sra. Vicenta Madrigal Celada, mitjançant l?escriptura atorgada amb data 6 de març de 1989 davant la notària d'Alaquàs D.ª Ana Julia Roselló García. Està lliure de càrregues i no hi ha evidència d'arrendaments.  
Finca núm. 2  
Finca amb número de registre 3311 d'Alaquàs, referida en segon lloc de la instància, la descripció de la qual en el registre és: urbana, una nau de només planta baixa, coberta d'uralita, amb una superfície de vuit-cents cinquanta metres quadrats, dels quals vuitanta corresponen al pati descobert; situada a Alaquàs, amb façana a la sèquia de Benacher. Límits: enfront, la sèquia de Benacher; entrant a la dreta, la nau que es va segregar i es va vendre al Sr. Francisco Martínez Vargas; esquerra, amb la propietat de la Carmen Figueras, i al fons, amb la propietat del Sr. Honorato Causa i del Sr. José González.  
Consta inscrita, actualment, en quotes o participacions indivises de la següent manera: un 29,15%, en règim d'usdefruit vitalici a favor de la Sra. Vicenta Besó Palop, i en nua propietat a la Sra. Vicenta Garcia Besó; les dues majors d'edat i veïnes d'Alaquàs, carrer Major núm. 27, amb DNI 11.044.888 g 85.058.580 (per herència); segons la inscripció 6a de l?esmentada finca núm. 3311, que consta en el foli 162, del tom 2117, llibre 140 d'Alaquàs. Un altre 29,15%, en ple domini, a favor de la Sra. Concepción Robledo Muñoz, major d'edat, i veïna d'Alaquàs, carrer de Josefa Campos, núm. 2 (com a privativa).  
Un 22,15% en ple domini, a favor del Sr. Baltasar García Serrano, major d'edat, casat amb la Sra. María Mossi Sernguet; veí d'Alaquàs, carrer de Santa Cecília, 12 (amb caràcter de guanys). Un 13,55%, en ple domini, a favor de la Sra. María García Casabán, i el seu marit, el Sr. Francisco Parra Roy; majors d'edat, veïns d'Alaquàs, avinguda del 18 de Juliol, 19 (amb caràcter de guanys). I el 6% que queda, en ple domini, a favor de la Sra. Francisca García Serrano i el seu marit, el Sr. José García Verdú; majors d'edat, veïns d'Alaquàs, avinguda de Genovés, núm. 6 (amb caràcter de guanys).  
Càrregues: I. Les participacions indivises de la Sra. Vicenta Besó Palop (l?usdefruit) i la Sra. Vicenta García Besó (la nua propietat) del 29,15% de la finca; del Sr. Baltasar García Serrano i la seua muller, la Sra. María Mossi Semeguet, del 22,15% de la finca, i de la Sra. María García Casabán i el seu marit, el Sr. Francisco Parra Roy, del 13,55% de la finca; estan lliures de càrregues o gravàmens.  
II. La participació indivisa del 29,15% de la finca, que pertany a la Sra. Concepción Robledo Muñoz, està hipotecada a favor del Sr. José María García Martínez, major d'edat, casat amb la Sra. María Luisa Martínez Rodríguez, veí d'Alaquàs, c/ de Sant Rafael, núm. 8, per a la seua societat conjugal; respon de vuit-centes cinquanta-quatre mil ,pessetes, resta del principal del préstec, el qual es va constituir pel termini de 5 anys comptadors a partir del 6 d'agost de 1981, pels seus interessos de cinc anualitats, al tipus pactat del 8% anual, i per un vint-i-cinc per cent del principal, com a màxim, per a costes i despeses, si n'hi ha. La hipoteca del qual fou constituïda mitjançant escriptura de data 6 d'agost de 1981 davant el notari de València Sr. Ramón Fraguas Massip, i fou cancel·lada, parcialment, quedant subsistent la hipoteca per la resta del principal assenyalat, en l?esmentada escriptura de determinació de resta, de data 7 de maig de 1983, davant el notari d'Aldaia Sr. Segundo Turiel Santiago; inscrita la hipoteca per la inscripció 4a, i vigent i subsistent per la 5a.  
III. La participació indivisa del 6% de la finca, pertanyent a la Sra. Francisca García Serrano i al seu marit, Sr. José García Verdú, amb notificació a la seua esposa- cotitular, per quotes de beneficis i tràfic d'empreses, i import total de tres-centes cinquanta-tres mil dues-centes quaranta-cinc pessetes, a més de cent mil pessetes calculades per a les costes, que resulta de l'anotació preventiva lletra B. S'ha expedit el certificat de càrregues, interessat en el manament que causà l?esmentada anotació, segons consta en la nota de data 17 de març de 1989, posada al marge de tal anotació lletra B.  
Segon  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Alaquàs, al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 17 d'agost de 1993  
El Conseller Secretari del Govern Valencià,   
LUIS BERENGUER FUSTER